মানসুর আল–হাল্লাজ
মানসুর আল–হাল্লাজ (ফার্সি: منصور حلاج Mansūr-e Ḥallāj; পুরো নাম আরবি: "أبو عبد الله حسين بن منصور الحلاج" আবু আব্দুল্লাহ হুসাইন ইবনে মানসুর আল-হাল্লাজ) (৮৫৮ খ্রিস্টাব্দ – মার্চ ২৬, ৯২২ খ্রিষ্টাব্দ) (হিজরী ২৪৪ হিজরী – ৩০৯ হিজরী) ছিলেন একজন ইরানী মরমি সুফী, বৈপ্লবিক সাহিত্যিক এবং সুফিবাদ-এর একজন দিকদর্শি। তিনি মুসলিম জগতে খ্যাত প্রধানত তার চরম বিতর্কিত বক্তব্য "আনাল হাক্ক" ("আমিই পরম সত্য") এবং এর ফলশ্রুতিতে লম্বা বিচার-প্রক্রিয়ার পরে আব্বাসীয় খলিফা আল মুকতাদির এর আদেশে মৃত্যুদন্ড হওয়ার কারণে।